Document ID: 32004D0224

Komisijas Lēmums
(2004. gada 20. februāris),
ar ko nosaka kārtību, kādā sniedz informāciju par plāniem vai programmām, kuras ir vajadzīgas saskaņā ar Padomes Direktīvu 96/62/EK attiecībā uz robežlielumu atsevišķām piesārņojošām vielām apkārtējā gaisā
(izziņots ar dokumenta numuru C(2004) 491)
(Dokuments attiecas uz EEZ)
(2004/224/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 27. septembra Direktīvu 96/62/EK par apkārtējā gaisa kvalitātes novērtēšanu un pārvaldību [1] un jo īpaši tās 12. panta 1. punktu,
tā kā:
(1) Saskaņā ar Direktīvas 96/62/EK 8. panta 3. punktu dalībvalstīm ir jāsagatavo plāni vai programmas attiecībā uz to robežlielumu sasniegšanu, kas ir noteikti Padomes 1999. gada 22. aprīļa Direktīvā par robežlielumiem sēra dioksīdam, slāpekļa dioksīdam un slāpekļa oksīdiem, daļiņām un svinam apkārtējā gaisā [2], kā arī Eiropas Parlamenta un Padomes 2000. gada 16. novembra Direktīvā 2000/69/EK par robežlielumiem benzolam un oglekļa monoksīdam apkārtējā gaisā [3], tajās zonās un aglomerācijās, kur robežlielumi plus pielaides robeža ir pārsniegti. Šajos plānos un programmās jābūt vismaz Direktīvas 96/62/EK IV pielikumā uzskaitītajai informācijai. Komisijai regulāri jāpārbauda šo plānu un programmu īstenošana.
(2) Direktīvas 96/62/EK 11. pantā ir noteikts, ka dalībvalstīm savi plāni un programmas jāiesniedz Komisijai katru gadu.
(3) Lai gan plānus un programmas izstrādās saskaņā ar īpašām administratīvām prasībām katrā dalībvalstī, jāsaskaņo Komisijai sniedzamā informācija un tā jāstrukturē saskaņā ar šajā lēmumā noteikto sīki izstrādāto kārtību.
(4) Šajā lēmumā paredzētie pasākumi ir saskaņā ar atzinumu, ko sniegusi Komiteja, kura izveidota saskaņā ar Direktīvas 96/62/EK 12. pantu,
IR PIEŅĒMUSI ŠO LĒMUMU.
1. pants
Iesniedzot informāciju, kā noteikts tās 11. panta 1. punkta a) apakšpunkta iii) daļā, par Direktīvas 96/62/EK 8. panta 3. punktā minētajiem plāniem un programmām attiecībā uz Direktīvās 1999/30/EK un 2000/69/EK noteiktajiem robežlielumiem, dalībvalstis sniedz minēto informāciju saskaņā ar šā lēmuma pielikumā doto struktūru.
Pilnīgus plānus un programmas Komisijai sniedz pēc pieprasījuma.
2. pants
Šis lēmums ir adresēts dalībvalstīm.
Briselē, 2004. gada 20. februārī

Labels: 12
20